Saxo hevder at Tora (kong Herrøds datter) var Ragnar Lodbroks andre kone, etter «skjoldmøen» Ladgerd. Saxo gjenforteller noenlunde den samme historien om ormene som vokters Toras hus, og om Ragnar som overvant dem og fikk Tora til hustru. I Saxos versjon får Tora seks sønner med Ragnar: Raadbard, Dunvaat, Sivard, Bjørn, Agner og Ivar. De fleste av disse sønnene tillegges i de andre sagaene Ragnars senere hustru Åslaug Sigurdsdatter.